Πρωτοβουλία Κομμουνιστικών και Εργατικών Κομμάτων

Η Πρωτοβουλία Κομμουνιστικών και Εργατικών Κομμάτων (αγγλικά: Initiative of Communist and Workers' Parties), εν συντομία ΠΡΩΤΟΒΟΥΛΙΑ (αγγλικά: INITIATIVE), γνωστή και ως Ευρωπαϊκή Κομμουνιστική Πρωτοβουλία (ΕΚΠ) (αγγλικά: European Communist Initiative, ECI), υπήρξε συμμαχία κομμουνιστικών κομμάτων από όλη την Ευρώπη που δημιουργήθηκε τον Οκτώβριο του 2013. Στις 9 Σεπτεμβρίου 2023 ο συνασπισμός διαλύθηκε, μετά από ιδεολογικές και πολιτικές διαφορές μεταξύ των μελών της, σχετικά με το θέμα της ρωσικής εισβολής στην Ουκρανία. 
Η ΕΚΠ είχε ως μέλη της 30 κόμματα από 27 διαφορετικές χώρες."Participating Parties", initiative-cwpe.org To Κομμουνιστικό Κόμμα Ελλάδας (ΚΚΕ) ήταν ο βασικός ιδρυτής της"Zur Initiative kommunistischer und Arbeiterparteien Europas", parteiderarbeit.at.

Ακολούθησε η ίδρυση της Ευρωπαϊκής Κομμουνιστικής Δράσης (ΕΚΔ), στις 18 Νοεμβρίου 2023 στην Αθήνα, με πρωτοβουλία του ΚΚΕ. Την ΕΚΔ συγκρότησαν τα πρώην κόμματα της ΕΚΠ που συμφώνησαν με την τοποθέτηση του ΚΚΕ στο ζήτημα της ρωσικής εισβολής, η οποία αντιτάσσεται τόσο στο ΝΑΤΟ και την Ευρωπαϊκή Ένωση (ΕΕ), όσο και στη Ρωσία, καταδικάζοντας και τις δυο πλευρές ως ιμπεριαλιστικές. Πολλά από τα πρώην κόμματα της ΕΚΠ που δε συμμετείχαν στην ίδρυση της ΕΚΔ εντάχθηκαν στην Παγκόσμια Αντιιμπεριαλιστική Πλατφόρμα (ΠΑΠ), η οποία θεωρεί ότι αποκλειστικά το ΝΑΤΟ ευθύνεται για τον πόλεμο, ότι η Ρωσία δεν είναι ιμπεριαλιστική και ότι διεξάγει έναν «δίκαιο πόλεμο αυτοάμυνας».

 Αρχές - Στόχοι 
Η ΕΚΠ ήταν μια μορφή συνεργασίας μεταξύ κομμουνιστικών και εργατικών κομμάτων της Ευρώπης που δημιουργήθηκε με σκοπό τη μελέτη και επεξεργασία ευρωπαϊκών θεμάτων καθώς και το συντονισμό της δράσης των κομμάτων - μελών. 

Βασίστηκε στην Ιδρυτική Διακήρυξη, σχετικά με τις αρχές και τους στόχους της. Σύμφωνα με αυτή δεν ήταν ένα ενιαίο πολιτικό κόμμα ούτε ένα ευρωπαϊκό κόμμα, όπως αυτά που έχουν δημιουργηθεί εντός του Ευρωπαϊκού Κοινοβουλίου. Στη βάση αυτή, όλοι οι συμμετέχοντες είχαν τα ίδια δικαιώματα και υποχρεώσεις.

Η ΕΚΠ περιελάμβανε 30 κομμουνιστικά και εργατικά κόμματα από 27 ευρωπαϊκές χώρες. Η έδρα της Γραμματείας ήταν στην Αθήνα.

Μέλη
 Χώρα Κόμμα  Κόμμα Εργασίας Αυστρίας  Ένωση Κομμουνιστών στη Βουλγαρία  Κόμμα Βουλγάρων Κομμουνιστών  Κομμουνιστικό Επαναστατικό Κόμμα Γαλλίας  Πόλος για την Κομμουνιστική Αναγέννηση στη Γαλλία  Ενοποιημένο Κομμουνιστικό Κόμμα Γεωργίας  Κομμουνιστικό Κόμμα στη Δανία  Κομμουνιστικό Κόμμα Ελλάδας  Νέο Κομμουνιστικό Κόμμα Βρετανίας  Εργατικό Κόμμα Ιρλανδίας  Κομμουνιστικό Κόμμα των Εργαζομένων της Ισπανίας  Κομμουνιστικό Κόμμα  Σοσιαλιστικό Εργατικό Κόμμα Κροατίας  Σοσιαλιστικό Κόμμα Λετονίας  Κομμουνιστικό Κόμμα Εργατών Λευκορωσίας  Σοσιαλιστικό Λαϊκό Μέτωπο  Κομμουνιστικό Κόμμα Μάλτας  Μολδαβία Λαϊκή Αντίσταση  Κομμουνιστικό Κόμμα Νορβηγίας  Εργατικό Κόμμα Ουγγαρίας  Ενωση Κομμουνιστών Ουκρανίας  Κομμουνιστικό Κόμμα Πολωνίας (2002)  Κομμουνιστικό Κόμμα Μακεδονίας (ΠΓΔΜ)  Κομμουνιστικό Εργατικό Κόμμα Ρωσίας  Κομμουνιστικό Κόμμα Σοβιετικής Ενωσης  Νέο Κομμουνιστικό Κόμμα Γιουγκοσλαβίας  Κομμουνιστικό Κόμμα Σλοβακίας  Κομμουνιστικό Κόμμα Σουηδίας  Κομμουνιστικό Κόμμα Τουρκίας  Κομμουνιστικό Εργατικό Κόμμα για την Ειρήνη και τον Σοσιαλισμό (Φινλανδία)
Στις ευρωεκλογές του 2019, τα κόμματα της ΠΡΩΤΟΒΟΥΛΙΑΣ πέτυχαν τα εξής αποτελέσματα:

 Κομμουνιστικό Κόμμα Ελλάδας: 5,35%
 Κομμουνιστικό Κόμμα (Ιταλία): 0,88%
 Κομμουνιστικό Κόμμα Σλοβακίας: 0,62%
 Εργατικό Κόμμα Ουγγαρίας: 0,42%
 Σοσιαλιστικό Εργατικό Κόμμα Κροατίας: 0,24%
 Κόμμα Εργατών Ιρλανδίας: 0,2%
 Κομμουνιστικό Κόμμα των Εργαζομένων της Ισπανίας: 0,09%
 Κομμουνιστικό Κόμμα Σουηδίας: 0,02%
 Το Σοσιαλιστικό Κόμμα Λετονίας συμμετείχε στις ευρωεκλογές μέσα από τις λίστες του σοσιαλδημοκρατικού φιλορωσικού κόμματος "Αρμονία" (17,56%).

Στις τουρκικές αυτοδιοικητικές εκλογές 2019 το Κομμουνιστικό Κόμμα Τουρκίας (TKP) απέσπασε συνολικά 125.109 ψήφους (0,29%). Στην Κωνσταντινούπολη ξεπέρασε τις 10.000 ψήφους και στη Σμύρνη τις 8.000. 

Στις βουλγαρικές βουλευτικές εκλογές τον Ιούλη του 2021 τα μέλη της ΕΚΠ Κόμμα Βούλγαρων Κομμουνιστών και Ένωση Κομμουνιστών στη Βουλγαρία συμμετείχαν στο μέτωπο Αριστερή Ένωση για μια Καθαρή Δημοκρατία που απέσπασε το 0,37%.

Υποσημειώσεις

Εξωτερικοί σύνδεσμοι


Κατηγορία:Κομμουνιστικά κόμματα
Κατηγορία:Πανευρωπαϊκά πολιτικά κόμματα